Planities elata Viluica

Planities elata Viluica (Russice Viljuiskoe plato) est planities elata in Sibiria, pars planitiei elevatae Sibiriae Mediae; in confinio territorii Crasnoiarensis et Iacutiae et regionis Ircutensis sita est. Area planitiei circa 80 milia chm2 est; altitudo maxima 962 m, altitudo media a 700 ad 900 m. Calcareis et dolomitibus et trappis planities elata composita est. Congelationis aeternae sub planitie Viluica altitudo usque ad 1,5 chm est; haec est orbis terrarum maxima.

Planities elata Viluica divortium aquarum Oleneci et Vilui cum accolis eius est; ambo necnon Marcha Wilui accola maximus ibi oriuntur. Tundra loca altiora planitiei Viluicae, silvitundra vel taiga laricina declivia operit.

Notae

Nexus externi

Viluica
Categoria:Iacutia
Categoria:Territorium Crasnoiarense
Categoria:Regio Ircutensis